**เงื่อนไขข้อตกลงระหว่างผู้ซื้อกับผู้ขาย**

(1) ใบสั่งซื้อนี้ถือเป็นข้อผูกพันระหว่างผู้ขายกับมหาวิทยาลัยอุบลราชธานี

(2) ผู้ขายต้องส่งของที่มีคุณภาพดีตามตัวอย่าง หรือตามรายละเอียดที่เสนอไว้ตามใบสั่งซื้อนี้ให้ครบถ้วน โดยจะต้องเป็นของใหม่ไม่เคยถูกใช้มาก่อน ซึ่งผู้ซื้อได้สั่งซื้อตามจำนวนและราคาดังปรากฏในใบสั่งซื้อฉบับนี้

(3) ถ้าปรากฏว่าสิ่งของที่ผู้ขายส่งมอบไม่ตรงตามข้อ (2) ผู้ซื้อทรงไว้ซึ่งสิทธิที่จะไม่รับของนั้นในกรณีเช่นว่านี้ผู้ขายต้องรีบนำสิ่งของนั้นกลับคืนโดยเร็วที่สุดที่จะกระทำได้หรือต้องทำการแก้ไขให้ถูกต้องตามข้อตกลง โดยผู้ซื้อไม่ต้องชดใช้ค่าเสียหายหรือค่าใช้จ่ายให้แต่ประการใด

(4) เมื่อครบกำหนดส่งมอบสิ่งของตามข้อตกลงนี้แล้วถ้าผู้ขายไม่ส่งมอบสิ่งของซึ่งตกลงขายให้แก่ผู้ซื้อ หรือส่งมอบสิ่งของทั้งหมดไม่ถูกต้อง หรือส่งมอบสิ่งของไม่ครบตามจำนวน ผู้ซื้อมีสิทธิบอกเลิกข้อตกลงได้ ในกรณีเช่นนี้ผู้ขายยอมชดใช้ค่าปรับ กรณีผิดข้อตกลงในอัตราร้อยละ 10 ของราคาสิ่งของที่ยังไม่ได้รับมอบ และถ้าผู้ซื้อจัดซื้อสิ่งของจากบุคคลอื่นเต็มจำนวนหรือเฉพาะจำนวนที่ขาดส่งแล้วแต่กรณีภายในกำหนด 1 เดือน นับตั้งแต่วันเลิกข้อตกลง ผู้ขายต้องรับผิดชอบชดใช้ราคาที่เพิ่มขึ้นจากราคาที่ตกลงซื้อไว้

หากผู้ซื้อไม่ใช้สิทธิบอกเลิกข้อตกลง ผู้ขายยอมให้ผู้ซื้อปรับเป็นรายวันในอัตราร้อยละศูนย์จุดสอง (0.2) ของราคาสิ่งของที่ยังไม่ได้รับมอบนับแต่วันถัดจากวันครบกำหนดในใบสั่งซื้อนี้ จนถึงวันที่ผู้ขายได้นำสิ่งของมาส่งให้แก่ผู้ซื้อจนถูกต้องครบถ้วน

ในระหว่างที่มีการปรับตามวรรคสอง ถ้าผู้ซื้อเห็นว่าผู้ขายไม่อาจปฏิบัติตามข้อตกลงไปได้ผู้ซื้อจะใช้สิทธิบอกเลิกข้อตกลง และในกรณีเช่นนี้ผู้ขายยอมชดใช้ค่าปรับกรณีผิดข้อตกลงในอัตราร้อยละ 10 ของราคาสิ่งของที่ยังไม่ได้รับมอบกับเรียกร้องให้ชดใช้ราคาที่เพิ่มขึ้นตามที่กำหนดในข้อ (4) วรรคแรกนอกเหนือจากการปรับจนถึงวันบอกเลิกข้อตกลงด้วยก็ได้

(5) ผู้ขายยอมรับประกันความชำรุดบกพร่อง หรือขัดข้องของสิ่งของตามข้อตกลงเนื่องจากการใช้งานตามปกติเป็นเวลา ... ปี โดยจัดซ่อมแซมหรือแก้ไขให้ใช้การได้ดีดังเดิม และไม่คิดค่าใช้จ่ายใด ๆ ทั้งสิ้นกับผู้ซื้อ

(6) ในการตรวจรับสิ่งของ มหาวิทยาลัยอุบลราชธานีมีสิทธิที่จะตรวจทดลองคุณภาพได้ หากเกิดการชำรุดเสียหายและหรือมีค่าใช้จ่าย ในการตรวจทดลองเท่าใด ผู้ขายจะต้องเป็นผู้รับผิดชอบเกี่ยวกับค่าเสียหายและหรือค่าใช้จ่ายดังกล่าว

(7) ถ้าผู้ขายไม่ปฏิบัติตามข้อตกลงข้อหนึ่งข้อใดด้วยเหตุใด ๆ ก็ตามจนเป็นเหตุให้เกิดความเสียหายแก่ผู้ซื้อแล้ว ผู้ขายยอมรับผิดและยินยอมชดใช้ค่าเสียหายอันเกิดจากการที่ผู้ขายไม่ปฏิบัติตามข้อตกลงนั้น ให้แก่ผู้ซื้อโดยสิ้นเชิงภายในกำหนด 30 วัน นับแต่วันที่ได้รับแจ้งจากผู้ซื้อ

**วิธีการที่ผู้ขายต้องปฏิบัติ**

(1) ให้ผู้ขายลงลายมือชื่อในใบสั่งซื้ออย่างน้อย 2 ฉบับ แล้วมอบให้ผู้ขายรับต้นฉบับไป 1 ฉบับ หากผู้ขาย

ได้รับใบสั่งซื้อโดยบริการของการสื่อสารแห่งประเทศไทย ให้ผู้ขายลงลายมือชื่อในใบสั่งซื้อแล้วส่งคืนหน่วยงานผู้ออกใบสั่งซื้อ

(2) ให้แจ้งเลขที่ผู้เสียภาษีด้วย

(3) เมื่อส่งของให้แนบใบส่งของอย่างน้อย 2 ฉบับ ระบุเลขที่ใบสั่งซื้อแล้วส่งของไปยังสถานที่ตามที่แจ้งไว้ใน

 ใบสั่งซื้อและได้ลงชื่อในใบส่งของแล้ว ให้ผู้ขายรับคืนสำเนาไป 1 ฉบับ เพื่อแสดงว่าเจ้าหน้าที่ของส่วนราชการได้รับฝาก

 สิ่งของไว้แล้ว เพื่อรอการตรวจรับ